title: Rialachán Tarmligthe (AE) 2021/699 ón gCoimisiún an 21 Nollaig 2020 lena leasaítear agus lena gceartaítear Rialachán (AE) Uimh. 748/2012 a mhéid a bhaineann leis na treoracha le haghaidh aeracmhainneacht leanúnach, táirgeadh páirteanna lena n-úsáid le linn cothabhála agus breithniú a dhéanamh ar ghnéithe aosaithe aerárthaí le linn deimhniúcháin

text:
                  28.4.2021

                  GA

                  Iris Oifigiúil an Aontais Eorpaigh

                  L 145/1

         RIALACHÁN TARMLIGTHE (AE) 2021/699 ÓN gCOIMISIÚN
         an 21 Nollaig 2020
         lena leasaítear agus lena gceartaítear Rialachán (AE) Uimh. 748/2012 a mhéid a bhaineann leis na treoracha le haghaidh aeracmhainneacht leanúnach, táirgeadh páirteanna lena n-úsáid le linn cothabhála agus breithniú a dhéanamh ar ghnéithe aosaithe aerárthaí le linn deimhniúcháin
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa, agus lena leasaítear Rialachán (CE) Uimh. 2111/2005, Rialachán (CE) Uimh. 1008/2008, Rialachán (AE) Uimh. 996/2010, Rialachán (AE) Uimh. 376/2014 agus Treoir 2014/30/AE agus Treoir 2014/53/AE ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 552/2004 agus Rialachán (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 19 (1) de,
         De bharr an mhéid seo a leanas:

                     (1)

                     Le Rialachán (AE) Uimh. 748/2012 ón gCoimisiún (2) leagtar síos na ceanglais maidir le forbairt agus infhaighteacht treoracha le haghaidh aeracmhainneacht leanúnach, maidir le táirgeadh páirteanna agus fearas lena suiteáil in aerárthaí sibhialta, maidir leis na sonraí, na nósanna imeachta, na treoracha agus na lámhleabhair is gá chun aeracmhainneacht leanúnach aerárthaigh shibhialta a áirithiú a bheith á gcur ar fáil ag sealbhóirí an fhormheasta dearaidh, agus maidir leis na hathruithe agus na deisiúcháin ar dheimhnithe cineáil agus deimhnithe cineáil srianta a fhormheas.

                     (2)

                     Ní mór do shealbhóirí an fhormheasta dearaidh treoracha le haghaidh aeracmhainneacht leanúnach a fhorbairt mar chuid de dheimhniú an táirge nó na páirte, ar treoracha iad, má chuirtear i bhfeidhm i gceart iad, ar cheart go n-áiritheofaí leo go leanfaidh an táirge nó an pháirt de bheith aeracmhainneach i rith na saolré a beartaíodh dó nó di. Ós rud é nach bhfuil na rialacha atá ann cheana sách soiléir, is féidir le sealbhóirí deimhnithe cineáil bríonna éagsúla a bhaint as a bhfuil i gceist le sraith treoracha le haghaidh aeracmhainneacht leanúnach agus as an leibhéal ar a bhfuil ceangal orthu rialú a dhéanamh ar na sonraí arb ionann iad agus na treoracha le haghaidh aeracmhainneacht leanúnach.

                     (3)

                     Dá bhrí sin, is gá sainmhíniú a thabhairt ar “threoracha le haghaidh aeracmhainneacht leanúnach” agus treoracha le haghaidh aeracmhainneacht leanúnach a bhunú mar chuid den deimhniú cineáil chun an smacht atá ag sealbhóir an fhormheasta dearaidh orthu a neartú, lena n-áirítear na leasuithe ar na treoracha le haghaidh aeracmhainneacht leanúnach.

                     (4)

                     Tá na ceanglais maidir le taifid a choinneáil, lámhleabhair agus treoracha le haghaidh aeracmhainneacht leanúnach scaipthe i measc na bhfochodanna éagsúla d’Iarscríbhinn I (Cuid 21) a ghabhann le Rialachán (AE) Uimh. 748/2012, rud as a dtagann dúbláil ar cheanglais chomhchosúla. Dá bhrí sin, ba cheart na ceanglais sin a chumasc in aon cheanglas amháin le haghaidh gach ceann de na hábhair sin.

                     (5)

                     Níl páirt nó fearas incháilithe lena suiteáil nó lena shuiteáil i dtáirge a bhfuil deimhniú cineáil déanta air ach amháin i gcás ina bhfuil sí nó sé sábháilte lena hoibriú nó lena oibriú agus ina n-eisítear Foirm 1 de chuid EASA chun a dheimhniú gur monaraíodh an pháirt nó an fearas i gcomhréir le sonraí formheasta an deartha, mura rud é gur páirt chaighdeánach í nó é nó go gcomhlíonann sí nó sé ceanglais áirithe agus go bhfuil sí nó sé suiteáilte in ELA 1 nó in ELA 2.

                     (6)

                     Maidir le Foirm 1 de chuid EASA, ní féidir ach le heagraíocht táirgthe atá formheasta i gcomhréir le Fochuid G d’Iarscríbhinn I (Cuid 21) a ghabhann le Rialachán (AE) Uimh. 748/2012, nó eagraíocht táirgthe a léiríonn comhréireacht a cuid páirteanna agus fearas le sonraí an deartha is infheidhme i gcomhréir leis na nósanna imeachta a bhunaítear i bhFochuid F d’Iarscríbhinn I (Cuid 21) a ghabhann le Rialachán (AE) Uimh. 748/2012, an fhoirm sin a eisiúint. Sa dara cás sin, caithfidh an t-údarás inniúil bailíochtú a dhéanamh ar Fhoirm 1 de chuid EASA a d’eisigh an eagraíocht táirgthe. I gcás na bpáirteanna agus na bhfearas ar beag a dtionchar ar oibriú aerárthaí i gcás neamh-chomhréireacht lena ndearadh, ní dhéanann ardchaighdeán táirgeachta, mar a dheimhnítear le Foirm 1 de chuid EASA, sábháilteacht bhreise a sholáthar d’oibríochtaí aeir, agus cruthaítear ualach riaracháin nach bhfuil gá leis nuair a eisítear Foirm 1 de chuid EASA.

                     (7)

                     Dá bhrí sin, ba cheart cead a bheith ann páirteanna agus fearais áirithe a tháirgeadh gan é a bheith riachtanach a gcomhréireacht le sonraí formheasta an deartha a dheimhniú trí Fhoirm 1 de chuid EASA a eisiúint, agus cead a bheith ann na páirteanna agus na fearais sin a shuiteáil i dtáirgí a bhfuil deimhniú cineáil déanta orthu.

                     (8)

                     D’fhéadfaí a mheas go bhfuil aon aerárthach ag dul in aois ó thráth a mhonaraithe. Braitheann aosú aerárthaigh ar thosca amhail aois, líon na dtimthriallta eitilte agus líon na n-uaireanta eitilte. Is léir ón taithí sheirbhíse a fuarthas gur gá an t-eolas faoi shláine struchtúrach na n-aerárthaí atá ag dul in aois a thabhairt cothrom le dáta go leanúnach. Le Rialachán Cur Chun Feidhme (AE) 2020/1159 ón gCoimisiún (3) tugadh ceanglais nua isteach maidir le haerárthaí atá i seirbhís chun an t-eolas faoi thosca aosaithe a thabhairt cothrom le dáta ar bhonn taithí oibríochtúil fíor-ama agus trí úsáid a bhaint as uirlisí nua-aimseartha anailíse agus tástála. Ba cheart a áirithiú leis na ceanglais sin go gcloífidh sealbhóirí an fhormheasta dearaidh leis na nósanna imeachta, go gcuirfidh siad na sonraí ar fáil agus go ndéanfaidh siad na treoracha agus na lámhleabhair le haghaidh an dearaidh atá ann cheana a chur ar fáil d’oibreoirí go pras chun cosc a chur ar theipeanna sa struchtúr aosaithe.

                     (9)

                     Nuair a dhéantar struchtúr eitleáin mhóir a bhfuil deimhniú cineáil déanta air a mhodhnú agus tar éis Rialachán Cur Chun Feidhme (AE) 2020/1159 a bheith comhlíonta, ní bhíonn formheas na n-athruithe nó na ndeisiúchán sin sa todhchaí faoi réir na gceanglas sin maidir le sláine struchtúrach leanúnach. Thairis sin, nuair a dhéantar iarratas ar dheimhniú cineáil nua nó deimhniú cineáil srianta le haghaidh eitleáin mhóra, ní ann d’aon cheanglas chun a áirithiú go leanfaidh an clár um shláine struchtúrach leanúnach de bheith bailí i rith shaolré oibríochtúil an eitleáin.

                     (10)

                     Dá bhrí sin, is gá na rialacha atá ann cheana a leasú chun an leibhéal céanna sábháilteachta a bhaint amach nuair a bheidh struchtúir mhóra eitleán faoi réir athruithe struchtúracha nó deisiúchán sa todhchaí arna bhforbairt agus arna bhformheas i gcomhréir le Rialachán (AE) Uimh. 748/2012, agus ceanglas a chur isteach go n-áiritheoidh aon sealbhóir deimhnithe cineáil nó deimhnithe cineáil shrianta le haghaidh eitleán mór sa todhchaí go leanfaidh an clár um shláine struchtúrach leanúnach de bheith bailí i rith shaolré oibríochtúil an eitleáin.

                     (11)

                     Thairis sin, le Rialachán Cur Chun Feidhme (AE) 2019/1383 ón gCoimisiún (4), tugadh riail isteach gurb é an duine nó an eagraíocht a dhéanann athbhreithniú aeracmhainneachta ar aerárthaí faoi réir ceanglais a leagtar amach in Iarscríbhinn Vb (Cuid-ML) a ghabhann le Rialachán (AE) Uimh. 1321/2014 ón gCoimisiún (5) an té a eisíonn an Deimhniú ar Athbhreithniú Aeracmhainneachta (ARC) freisin. Ba cheart, dá bhrí sin, pointí 21.A.174 agus 21.B.325 d’Iarscríbhinn I a ghabhann le Rialachán (AE) Uimh. 748/2012 a leasú chun iad a ailíniú leis na ceanglais a leagtar amach i Rialachán (AE) Uimh. 1321/2014.

                     (12)

                     Thairis sin, ní úsáidtear an téarma “aeracmhainneacht leanúnach” go comhsheasmhach i Rialachán (AE) Uimh. 748/2012 nuair a dhéantar tagairt do na sonraí arna mbunú ag sealbhóir an fhormheasta dearaidh. Dá bhrí sin, is gá pointí 21.A.181, 21.A.211 agus 21.A.431B d’Iarscríbhinn I a ghabhann le Rialachán (AE) Uimh. 748/2012 a cheartú.

                     (13)

                     Le Rialachán Tarmligthe (AE) 2019/897 ón gCoimisiún (6), leasaíodh pointí 21.A.15, 21.A.93 agus 21.A.432C d’Iarscríbhinn I a ghabhann le Rialachán (AE) Uimh. 748/2012. I bpointí (b) agus (d) de phointe 21.A.15, i bpointe (b) de phointe 21.A.93 agus i bpointe (b) de phointe 21.A.432C, rinneadh botún gramadaí nuair a bhíothas ag tagairt don fhéidearthacht a bhaineann leis an iarratas tosaigh a fhorlíonadh leis an gclár deimhniúcháin níos déanaí. Ba cheart Rialachán (AE) Uimh. 748/2012 a cheartú dá bhrí sin.

                     (14)

                     Chun a áirithiú go ndéanfar an Rialachán seo a chur chun feidhme go cuí, ba cheart a ndóthain ama a thabhairt do na Ballstáit agus do na geallsealbhóirí lena mbaineann a gcuid nósanna imeachta a chur in oiriúint don chreat rialála nua sula mbeidh feidhm ag an Rialachán seo.

                     (15)

                     Tá na bearta dá bhforáiltear sa Rialachán seo i gcomhréir le Tuairimí 12/2016 (7) agus 7/2019 (8) ó Ghníomhaireacht Sábháilteachta Eitlíochta an Aontais Eorpaigh arna dtíolacadh de bhun Airteagal 76(1) de Rialachán (AE) 2018/1139,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Rialachán (AE) Uimh. 748/2012 mar a leanas:

                        1.

                        cuirtear an méid seo a leanas in ionad mhír 1 d’Airteagal 9:

                           “1.   Déanfaidh eagraíocht atá freagrach as monarú táirgí, páirteanna agus fearas a cumas a léiriú i gcomhréir le forálacha Iarscríbhinn I (Cuid 21). Ní gá an léiriú cumais sin i gcás na bpáirteanna nó na bhfearas a mhonaraíonn eagraíocht atá incháilithe, i gcomhréir le forálacha Iarscríbhinn I (Cuid 21), lena suiteáil i dtáirge a bhfuil deimhniú cineáil déanta air agus nach gá go mbeadh deimhniú údaraithe um scaoileadh (i.e. Foirm 1 de chuid EASA) ag gabháil leis.”;

                        2.

                        Leasaítear Iarscríbhinn I i gcomhréir le hIarscríbhinn I a ghabhann leis an Rialachán seo.

            Airteagal 2
            Ceartaítear Iarscríbhinn I a ghabhann le Rialachán (AE) Uimh. 748/2012 i gcomhréir le hIarscríbhinn II a ghabhann leis an Rialachán seo.

            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm ag an Rialachán seo ón 18 Bealtaine 2022, cé is moite d’Airteagal 2 agus pointe 4, pointe 6, pointe 9 agus pointe 15 d’Iarscríbhinn I a mbeidh feidhm acu ón 18 Bealtaine 2021.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 21 Nollaig 2020.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 212, 22.8.2018, lch. 1.

            (2)  Rialachán (AE) Uimh. 748/2012 ón gCoimisiún an 3 Lúnasa 2012 lena leagtar síos rialacha cur chun feidhme le haghaidh aeracmhainneacht agus deimhniú comhshaoil aerárthaí agus táirgí, páirteanna agus fearas gaolmhar, agus le haghaidh deimhniú eagraíochtaí deartha agus táirgthe (IO L 224, 21.8.2012, lch. 1).

            (3)  Rialachán Cur Chun Feidhme (AE) 2020/1159 an 5 Lúnasa 2020 ón gCoimisiún lena leasaítear Rialacháin (AE) Uimh. 1321/2014 agus (AE) 2015/640 a mhéid a bhaineann le ceanglais aeracmhainneachta nua bhreise a thabhairt isteach (IO L 257, 6.8.2020, lch. 14).

            (4)  Rialachán Cur Chun Feidhme (AE) 2019/1383 ón gCoimisiún an 8 Iúil 2019 lena leasaítear agus lena gceartaítear Rialachán (AE) Uimh. 1321/2014 a mhéid a bhaineann le córais bainistithe sábháilteachta in eagraíochtaí bainistithe aeracmhainneachta leanúnaí agus maoluithe le haghaidh aerárthaí ginearálta eitlíochta a bhaineann le cothabháil agus bainistiú aeracmhainneachta leanúnaí (IO L 228, 4.9.2019, lch. 1).

            (5)  Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n-aerárthach agus táirgí, páirteanna agus fearais aerloingseoireachta, agus maidir le formheas na heagraíochtaí agus an pearsanra a bhfuil baint acu leis na cúraimí sin (IO L 362, 17.12.2014, lch. 1).

            (6)  Rialachán Tarmligthe (AE) 2019/897 ón gCoimisiún an 12 Márta 2019 lena leasaítear Rialachán (AE) Uimh. 748/2012 a mhéid a bhaineann le fíorú comhlíontachta rioscabhunaithe a áireamh in Iarscríbhinn I agus cur chun feidhme na gceanglas maidir le cosaint an chomhshaoil (IO L 144, 3.6.2019, lch. 1).

            (7)  Tuairim 12/2016: Struchtúir aerárthaí atá ag dul in aois.

            (8)  Tuairim 07/2019: Treoracha le haghaidh aeracmhainneacht leanúnach – Suiteáil páirteanna agus fearas a scaoiltear gan Foirm 1 de chuid EASA nó a comhionann.

            IARSCRÍBHINN I
            Leasaítear Iarscríbhinn I (Cuid 21) a ghabhann le Rialachán (AE) Uimh. 748/2012 mar a leanas:

                        (1)

                        cuirtear an méid seo a leanas in ionad an chláir:
                        “Clár

                                    21.1

                                 General

                           ROINN A – CEANGLAIS THEICNIÚLA

                        FOCHUID A – FORÁLACHA GINEARÁLTA

                                    21.A.1

                                 Raon Feidhme

                                    21.A.2

                                 Gealltanas arna dhéanamh ag duine eile seachas an t-iarratasóir, nó ag an sealbhóir, le haghaidh deimhnithe

                                    21.A.3A

                                 Teipeanna, mífheidhmithe agus fabhtanna

                                    21.A.3B

                                 Treoracha maidir le haeracmhainneacht

                                    21.A.4

                                 Comhordú idir an dearadh agus an táirgeadh

                                    21.A.5

                                 Coimeád taifead

                                    21.A.6

                                 Lámhleabhair

                                    21.A.7

                                 Treoracha le haghaidh aeracmhainneacht leanúnach

                              FOCHUID B – DEIMHNITHE CINEÁIL AGUS DEIMHNITHE SRIANTA CINEÁIL

                                    21.A.11

                                 Raon Feidhme

                                    21.A.13

                                 Incháilitheacht

                                    21.A.14

                                 Léiriú acmhainne

                                    21.A.15

                                 Cur i bhfeidhm

                                    21.A.19

                                 Athruithe a éilíonn deimhniú cineáil nua

                                    21.A.20

                                 Léiriú go bhfuil an bonn deimhnithe cineáil, an bonn le haghaidh na sonraí oiriúnachta oibríochtúla agus na ceanglais maidir le cosaint an chomhshaoil á gcomhlíonadh

                                    21.A.21

                                 Ceanglais maidir le heisiúint deimhnithe cineáil nó deimhnithe shrianta cineáil

                                    21.A.31

                                 Dearadh cineáil

                                    21.A.33

                                 Cigireachtaí agus tástálacha

                                    21.A.35

                                 Tástálacha eitilte

                                    21.A.41

                                 Deimhniú cineáil

                                    21.A.44

                                 Oibleagáidí an tsealbhóra

                                    21.A.47

                                 Inaistritheacht

                                    21.A.51

                                 Fad agus bailíocht leanúnach

                                    21.A.62

                                 Infhaighteacht shonraí na hoiriúnachta oibríochtúla

                                    21.A.65

                                 Sláine struchtúrach leanúnach le haghaidh struchtúir eitleáin

                              (FOCHUID C – NEAMHBHAINTEACH)
                        FOCHUID D – ATHRUITHE AR DHEIMHNITHE CINEÁIL AGUS AR DHEIMHNITHE SRIANTA CINEÁIL

                                    21.A.90A

                                 Raon Feidhme

                                    21.A.90B

                                 Athruithe caighdeánacha

                                    21.A.90C

                                 Athruithe neamhspleácha ar na Treoracha maidir le hAeracmhainneacht Leanúnach

                                    21.A.91

                                 Aicmiú na n-athruithe ar dheimhniú cineáil

                                    21.A.92

                                 Incháilitheacht

                                    21.A.93

                                 Cur i bhfeidhm

                                    21.A.95

                                 Ceanglais maidir le mionathrú a fhormheas

                                    21.A.97

                                 Ceanglais maidir le mórathrú a fhormheas

                                    21.A.101

                                 Bonn an deimhnithe cineáil, bonn shonraí na hoiriúnachta oibríochtúla agus na ceanglais maidir le cosaint an chomhshaoil do mhórathrú ar dheimhniú cineáil

                                    21.A.108

                                 Infhaighteacht shonraí na hoiriúnachta oibríochtúla

                                    21.A.109

                                 Oibleagáidí agus marcáil EPA

                              FOCHUID E – DEIMHNITHE FORLÍONTACHA CINEÁIL

                                    21.A.111

                                 Raon Feidhme

                                    21.A.112A

                                 Incháilitheacht

                                    21.A.112B

                                 Léiriú acmhainne

                                    21.A.113

                                 Iarratas ar dheimhniú forlíontach cineáil

                                    21.A.115

                                 Ceanglais maidir le mórathrú a fhormheas i bhfoirm deimhniú forlíontach cineáil

                                    21.A.116

                                 Inaistritheacht

                                    21.A.117

                                 Athruithe ar an gcuid den táirge arna cumhdach le deimhniú forlíontach cineáil

                                    21.A.118A

                                 Oibleagáidí agus marcáil EPA

                                    21.A.118B

                                 Fad agus bailíocht leanúnach

                                    21.A.120B

                                 Infhaighteacht shonraí na hoiriúnachta oibríochtúla

                              FOCHUID F – TÁIRGEADH GAN FORMHEAS NA hEAGRAÍOCHTA TÁIRGTHE

                                    21.A.121

                                 Raon Feidhme

                                    21.A.122

                                 Incháilitheacht

                                    21.A.124

                                 Cur i bhfeidhm

                                    21.A.125A

                                 Eisiúint litir an chomhaontaithe

                                    21.A.125B

                                 Torthaí

                                    21.A.125C

                                 Fad agus bailíocht leanúnach

                                    21.A.126

                                 Córas chigireacht an táirgthe

                                    21.A.127

                                 Tástálacha: aerárthaí

                                    21.A.128

                                 Tástálacha: innill agus liáin

                                    21.A.129

                                 Oibleagáidí an mhonaróra

                                    21.A.130

                                 Ráiteas comhréireachta

                              FOCHUID G – FORMHEAS NA hEAGRAÍOCHTA TÁIRGTHE

                                    21.A.131

                                 Raon Feidhme

                                    21.A.133

                                 Incháilitheacht

                                    21.A.134

                                 Cur i bhfeidhm

                                    21.A.135

                                 Eisiúint fhormheas na heagraíochta táirgthe

                                    21.A.139

                                 Córas cáilíochta

                                    21.A.143

                                 Tuairisc

                                    21.A.145

                                 Ceanglais maidir le formheas

                                    21.A.147

                                 Athruithe ar an eagraíocht fhormheasta an táirgthe

                                    21.A.148

                                 Athrú ar an suíomh

                                    21.A.149

                                 Inaistritheacht

                                    21.A.151

                                 Téarmaí an fhormheasa

                                    21.A.153

                                 Athruithe ar théarmaí an fhormheasa

                                    21.A.157

                                 Iniúchtaí

                                    21.A.158

                                 Torthaí

                                    21.A.159

                                 Fad agus bailíocht leanúnach

                                    21.A.163

                                 Pribhléidí

                                    21.A.165

                                 Oibleagáidí an tsealbhóra

                              FOCHUID H – DEIMHNITHE AERACMHAINNEACHTA AGUS DEIMHNITHE SRIANTA AERACMHAINNEACHTA

                                    21.A.171

                                 Raon Feidhme

                                    21.A.172

                                 Incháilitheacht

                                    21.A.173

                                 Aicmiú

                                    21.A.174

                                 Cur i bhfeidhm

                                    21.A.175

                                 Teanga

                                    21.A.177

                                 Leasú nó modhnú

                                    21.A.179

                                 Inaistritheacht agus atheisiúint laistigh de na Ballstáit

                                    21.A.180

                                 Cigireachtaí

                                    21.A.181

                                 Fad agus bailíocht leanúnach

                                    21.A.182

                                 Aitheantas aerárthaí

                              FOCHUID I – DEIMHNITHE TORAINN

                                    21.A.201

                                 Raon Feidhme

                                    21.A.203

                                 Incháilitheacht

                                    21.A.204

                                 Cur i bhfeidhm

                                    21.A.207

                                 Leasú nó modhnú

                                    21.A.209

                                 Inaistritheacht agus atheisiúint laistigh de na Ballstáit

                                    21.A.210

                                 Cigireachtaí

                                    21.A.211

                                 Fad agus bailíocht leanúnach

                              FOCHUID J– FORMHEAS NA hEAGRAÍOCHTA DEARTHA

                                    21.A.231

                                 Raon Feidhme

                                    21.A.233

                                 Incháilitheacht

                                    21.A.234

                                 Cur i bhfeidhm

                                    21.A.235

                                 Eisiúint fhormheas na heagraíochta deartha

                                    21.A.239

                                 Córas um dhearbhú dearatha

                                    21.A.243

                                 Sonraí

                                    21.A.245

                                 Ceanglais maidir le formheas

                                    21.A.247

                                 Athruithe ar an gcóras um dhearbhú deartha

                                    21.A.249

                                 Inaistritheacht

                                    21.A.251

                                 Téarmaí an fhormheasa

                                    21.A.253

                                 Athruithe ar théarmaí an fhormheasa

                                    21.A.257

                                 Iniúchtaí

                                    21.A.258

                                 Torthaí

                                    21.A.259

                                 Fad agus bailíocht leanúnach

                                    21.A.263

                                 Pribhléidí

                                    21.A.265

                                 Oibleagáidí an tsealbhóra

                              FOCHUID K – PÁIRTEANNA AGUS FEARAIS

                                    21.A.301

                                 Raon Feidhme

                                    21.A.303

                                 Comhlíonadh an gceanglas is infheidhme

                                    21.A.305

                                 Formheas páirteanna agus fearas

                                    21.A.307

                                 Incháilitheacht páirteanna agus fearas le haghaidh suiteála

                              (FOCHUID L – NEAMHBHAINTEACH)
                        FOCHUID M – DEISIÚCHÁIN

                                    21.A.431A

                                 Raon Feidhme

                                    21.A.431B

                                 Deisiúcháin chaighdeánacha

                                    21.A.432A

                                 Incháilitheacht

                                    21.A.432B

                                 Léiriú acmhainne

                                    21.A.432C

                                 Iarratas ar fhormheas le haghaidh dearadh deisiúcháin

                                    21.A.433

                                 Ceanglais maidir le dearadh deisiúcháin a fhormheas

                                    21.A.435

                                 Aicmiú agus formheas deartha deisiúcháin

                                    21.A.439

                                 Táirgeadh páirteanna deisiúcháin

                                    21.A.441

                                 Corprú deisiúcháin

                                    21.A.443

                                 Teorainneacha

                                    21.A.445

                                 Damáiste neamhdheisithe

                                    21.A.451

                                 Oibleagáidí agus marcáil EPA

                              (FOCHUID N– NEAMHBHAINTEACH)
                        FOCHUID O – ÚDARUITHE I dTAOBH ORDUITHE CAIGHDEÁNACHATEICNIÚLA EORPACHA

                                    21.A.601

                                 Raon Feidhme

                                    21.A.602A

                                 Incháilitheacht

                                    21.A.602B

                                 Léiriú acmhainne

                                    21.A.603

                                 Cur i bhfeidhm

                                    21.A.604

                                 Údarú ETSO le haghaidh aonad cumhachta cúnta (APU)

                                    21.A.605

                                 Ceanglais maidir le sonraí

                                    21.A.606

                                 Ceanglais maidir húdarú ETSO a eisiúint

                                    21.A.607

                                 Pribléidí údarú ETSO

                                    21.A.608

                                 Dearbhú Deartha agus Feidhmíochta (DDP)

                                    21.A.609

                                 Oibleagáidí shealbhóirí údaruithe ETSO

                                    21.A.610

                                 Formheas le haghaidh diallais

                                    21.A.611

                                 Athruithe ar an dearadh

                                    21.A.615

                                 Cigireacht ag an nGníomhaireacht

                                    21.A.619

                                 Fad agus bailíocht leanúnach

                                    21.A.621

                                 Inaistritheacht

                              FOCHUID P – CEAD EITILTE

                                    21.A.701

                                 Raon Feidhme

                                    21.A.703

                                 Incháilitheacht

                                    21.A.705

                                 Údarás inniúil

                                    21.A.707

                                 Iarratas ar chead eitilte

                                    21.A.708

                                 Dálaí eitilte

                                    21.A.709

                                 Iarratas ar fhormheas dálaí eitilte

                                    21.A.710

                                 Formheas dálaí eitilte

                                    21.A.711

                                 Eisiúint ceada eitilte

                                    21.A.713

                                 Athruithe

                                    21.A.715

                                 Teanga

                                    21.A.719

                                 Inaistritheacht

                                    21.A.721

                                 Cigireachtaí

                                    21.A.723

                                 Fad agus bailíocht leanúnach

                                    21.A.725

                                 Athnuachan ceada eitilte

                                    21.A.727

                                 Oibleagaidí an tsealbhóra ceada eitilte

                                    21.A.729

                                 Coimeád taifead

                              FOCHUID Q – SAINAITHINT TÁIRGÍ, PÁIRTEANNA AGUS FEARAS

                                    21.A.801

                                 Sainaithint táirgí

                                    21.A.803

                                 Láimhseáil na sonraí sainaitheantais

                                    21.A.804

                                 Sainaithint páirteanna agus fearas

                                    21.A.805

                                 Sainaithint páirteanna criticiúla

                                    21.A.807

                                 Sainaithint earraí ETSO

                              FOCHUID B – DEIMHNITHE CINEÁIL AGUS DEIMHNITHE SRIANTA CINEÁIL
                        FOCHUID A – FORÁLACHA GINEARÁLTA

                                    21.B.5

                                 Raon Feidhme

                                    21.B.20

                                 Oibleagáidí an údaráis inniúil

                                    21.B.25

                                 Ceanglais maidir le heagrú an údaráis inniúil

                                    21.B.30

                                 Nósanna imeachta doiciméadaithe

                                    21.B.35

                                 Athruithe ar eagrú agus nósanna imeachta

                                    21.B.40

                                 Réiteach díospóidí

                                    21.B.45

                                 Tuairisciú/comhordú

                                    21.B.55

                                 Coimeád taifead

                                    21.B.60

                                 Treoracha maidir le haeracmhainneacht

                              FOCHUID B – DEIMHNITHE CINEÁIL AGUS DEIMHNITHE SRIANTA CINEÁIL

                                    21.B.70

                                 Sonraíochtaí deimhniúcháin

                                    21.B.75

                                 Coinníollacha speisialta

                                    21.B.80

                                 Bonn an deimhnithe cineáil le haghaidh deimhniú cineáil nó deimhniú srianta cineáil

                                    21.B.82

                                 Bonn shonraí na hoiriúnachta oibríochtaúla le haghaidh deimhniú cineáil aerárthaigh nó deimhniú srianta cineáil aerárthaigh

                                    21.B.85

                                 Ainmniú na gceanglas costas comhshaoil is infheidhme agus na sonraíochtaí deimhnithe le haghaidh deimhniú cineáil nó deimhniú srianta cineáil

                                    21.B.100

                                 Leibhéal rannpháirtíochta

                                    21.B.103

                                 eisiúint deimhnithe cineáil nó deimhnithe shrianta cineáil

                              (FOCHUID C – NEAMHBHAINTEACH)
                        FOCHUID D – ATHRUITHE AR DHEIMHNITHE CINEÁIL AGUS AR DHEIMHNITHE SRIANTA CINEÁIL

                                    21.B.105

                                 Bonn an deimhnithe cineáil, na ceanglais maidir le cosaint an chomhshaoil agus bonn shonraí na hoiriúnachta oibríochtúla do mhórathrú ar dheimhniú cineáil

                                    21.B.107

                                 Eisiúint formheasa le haghaidh deimhniú cineáil

                              FOCHUID E – DEIMHNITHE FORLÍONTACHA CINEÁIL

                                    21.B.109

                                 Bonn an deimhnithe cineáil, na ceanglais maidir le cosaint an chomhshaoil agus deimhniú shonraí na hoiriúnachta oibríochtúla do dheimhniú forlíontach cineáil

                                    21.B.111

                                 Eisiúint deimhnithe fhorlíontaigh cineáil

                              FOCHUID F – TÁIRGEADH GAN FORMHEAS NA hEAGRAÍOCHTA TÁIRGTHE

                                    21.B.120

                                 Iniúchadh

                                    21.B.125

                                 Torthaí

                                    21.B.130

                                 Eisiúint litir an chomhaontaithe

                                    21.B.135

                                 Cothabháil litir an chomhaontaithe

                                    21.B.140

                                 Leasú litir an chomhaontaithe

                                    21.B.145

                                 Teorannú, fionraí agus cúlghairm litir an chomhaontaithe

                                    21.B.150

                                 Coimeád taifead

                              FOCHUID G – FORMHEAS NA hEAGRAÍOCHTA TÁIRGTHE

                                    21.B.220

                                 Iniúchadh

                                    21.B.225

                                 Torthaí

                                    21.B.230

                                 Eisiúint deimhnithe

                                    21.B.235

                                 Faireachas leanúnach

                                    21.B.240

                                 Leasú fhormheas na heagraíochta táirgthe

                                    21.B.245

                                 Fionraí agus cúlghairm fhormheas na heagraíochta táirgthe

                                    21.B.260

                                 Coimeád taifead

                              FOCHUID H – DEIMHNITHE AERACMHAINNEACHTA AGUS DEIMHNITHE SRIANTA AERACMHAINNEACHTA

                                    21.B.320

                                 Iniúchadh

                                    21.B.325

                                 Eisiúint deimhnithe aeracmhainneachta

                                    21.B.326

                                 Deimhniú aeracmhainneachta

                                    21.B.327

                                 Deimhniú srianta aeracmhainneachta

                                    21.B.330

                                 Fionraí agus cúlghairm deimhnithe aeracmhainneachta agus deimhnithe srianta aeracmhainneachta

                                    21.B.345

                                 Coimeád taifead

                              FOCHUID I – DEIMHNITHE TORAINN

                                    21.B.420

                                 Iniúchadh

                                    21.B.425

                                 Eisiúint deimhnithe torainn

                                    21.B.430

                                 Fionraí agus cúlghairm deimhnithe torainn

                                    21.B.445

                                 Coimeád taifead

                              FOCHUID J– FORMHEAS NA hEAGRAÍOCHTA DEARTHA
                        FOCHUID K – PÁIRTEANNA AGUS FEARAIS
                        (FOCHUID L – NEAMHBHAINTEACH)
                        FOCHUID M – DEISIÚCHÁIN

                                    21.B.450

                                 Bonn an deimhnithe cineáil, na ceanglais maidir le cosaint an chomhshaoil d’fhormheas le haghaidh mórdhearadh deisiúcháin

                                    21.B.453

                                 Eisiúint formheasa le haghaidh dearadh deisiúcháin

                              (FOCHUID N– NEAMHBHAINTEACH)
                        FOCHUID O – ÚDARUITHE I DTAOBH ORDUITHE CAIGHDEÁNACHATEICNIÚLA EORPACHA

                                    21.B.480

                                 Eisiúint údarú ETSO

                              FOCHUID P – CEAD EITILTE

                                    21.B.520

                                 Iniúchadh

                                    21.B.525

                                 Eisiúint ceadanna eitilte

                                    21.B.530

                                 Cúlghairm ceadanna eitilte

                                    21.B.545

                                 Coimeád taifead

                              FOCHUID Q – SAINAITHINT TÁIRGÍ, PÁIRTEANNA AGUS FEARAS
                        Foscríbhinní
                        Foscríbhinn I – Foirm 1 EASA – Deimhniú Scaoilte Údaraithe;
                        Foscríbhinn II – Foirm 15 EASA – Deimhniú um Athbhreithniú Aeracmhainneachta;
                        Foscríbhinn III – Foirm 20a EASA – Cead Eitilte;
                        Foscríbhinn IV – Foirm 20b EASA – Cead Eitilte (arna heisiúint ag eagraíochtaí formheasta);
                        Foscríbhinn V – Foirm 24 EASA – Deimhniú Srianta Aeracmhainneachta;
                        Foscríbhinn VI – Foirm 25 EASA – Deimhniú Aeracmhainneachta;
                        Foscríbhinn VII – Foirm 45 EASA – Deimhniú Torainn;
                        Foscríbhinn VIII – Foirm 52 EASA – Ráiteas Comhréireachta Aerárthaí;
                        Foscríbhinn IX – Foirm 53 EASA – Deimhniú um Scaoileadh chun Seirbhíse;
                        Foscríbhinn X – Foirm 55 EASA – Deimhniú Fhormheas na hEagraíochta Táirgthe;
                        Foscríbhinn XI – Foirm 65 EASA – Litir an Chomhaontaithe maidir le táirgeadh gan formheas na heagraíochta táirgthe;
                        Foscríbhinn XII – Catagóirí na dtástálacha eitilte agus na cáilíochta gaolmhaire don fhoireann tástála eitilte 85.”;

                        (2)

                        cuirtear isteach na pointe 21.A.5, 21.A.6 agus 21.A.7 seo a leanas:

                           “21.A.5   Coimeád taifead

                        Déanfaidh sealbhóir deimhnithe cineáil, deimhnithe shrianta cineáil, deimhnithe fhorlíontaigh cineáil, athraithe deartha nó formheasa deartha deisiúcháin gach faisnéis ábhartha maidir le dearadh, gach líníocht agus gach tuarascáil tástála, lena n-áirítear taifid chigireachta don táirge nó don earra a ndéantar tástáil air a choinneáil ar fáil don Ghníomhaireacht chun críche deimhniúcháin, agus coinneofar iad chun an fhaisnéis is gá a sholáthar chun aeracmhainneacht leanúnach, bailíocht leanúnach shonraí na hoiriúnachta oibríochtúla agus comhlíonadh cheanglais infheidhme an táirge nó na míre maidir le cosaint an chomhshaoil a áirithiú.

                           21.A.6   Lámhleabhair

                        Déanfaidh sealbhóir deimhnithe cineáil, deimhnithe shrianta cineáil, nó deimhnithe fhorlíontaigh cineáil máistirchóipeanna de na lámhleabhair nó de na hathruithe uile sna lámhleabhair a cheanglaítear leis an mbonn deimhniúcháin cineáil is infheidhme, leis an mbonn deimhniúcháin infheidhme ar shonraí na hoiriúnachta oibríochtúla agus leis na ceanglais cosanta comhshaoil don táirge nó don earra a tháirgeadh, a chothabháil agus a thabhairt cothrom le dáta, agus soláthróidh sé cóipeanna, arna iarraidh sin, don Ghníomhaireacht.

                           21.A.7   Treoracha le haghaidh aeracmhainneacht leanúnach

                                    (a)

                                    Déanfaidh sealbhóir deimhnithe cineáil, deimhnithe shrianta cineáil, deimhnithe fhorlíontaigh cineáil, athraithe deartha nó formheasa deartha deisiúcháin na treoracha a fhorbairt nó a tharchur a bheidh riachtanach chun a áirithiú go gcoinneofar ar bun an caighdeán aeracmhaineachta a bhaineann leis an gcineál aerárthaigh agus le haon pháirt ghaolmhar i rith shaolré oibríochtúil an aerárthaigh, nuair a bheidh comhlíonadh an bhoinn deimhniúcháin cineáil is infheidhme á léiriú aige arna bhunú agus arna fhógairt ag an nGníomhaireacht i gcomhréir le pointe 21.B.80.

                                    (b)

                                    Déanfar ar a laghad sraith iomlán amháin de threoracha maidir le haeracmhaineacht leanúnach a chur ar fáil mar seo a leanas:

                                                1.

                                                cuirfidh sealbhóir deimhnithe cineáil nó deimhnithe shrianta cineáil an tsraith treoracha sin ar fáil do gach úinéir aitheanta táirge amháin nó níos mó tráth a sheachadta nó nuair a eiseofar an chéad deimhniú aeracmhainneachta nó deimhniú srianta aeracmhainneachta don aerárthach a ndéantar difear dó, cibé acu is déanaí,

                                                2.

                                                déanfaidh sealbhóir deimhnithe fhorlíontaigh cineáil nó athraithe formheasa athraithe deartha an tsraith sin a sholáthar do gach oibreoir aitheanta den táirge a ndéanann an t-athrú difear dó nuair a scaoiltear chun seirbhíse an táirge modhnaithe,

                                                3.

                                                déanfaidh sealbhóir formheasa deartha deisiúcháin an tsraith sin a sholáthar do gach oibreoir aitheanta an táirge a ndéanfaidh an deisiúchán difear dó tar éis scaoileadh chun seirbhíse an táirge ina bhfuil an dearadh deisiúcháin corpraithe. Féadfar an táirge, an pháirt nó an fearas deisithe a scaoileadh chun seirbhíse sula mbeidh na treoracha gaolmhara maidir le haeracmhainneacht leanúnach curtha i gcrích, ach is ar feadh tréimhse theoranta seirbhíse a tharlóidh sé sin, agus le comhaontú na Gníomhaireachta.

                                          Ina dhiaidh sin, cuirfidh na sealbhóirí formheasa deartha na treoracha sin ar fáil arna iarraidh sin d’aon duine eile a gceanglaítear air nó uirthi na treoracha sin a chomhlíonadh.

                                    (c)

                                    De mhaolú ar phointe (b), féadfaidh sealbhóir an deimhnithe cineáil nó sealbhóir an deimhnithe shrianta cineáil moill a chur ar infhaighteacht cuid de na treoracha i leith na haeracmhainneachta leanúnaí, ag déileáil le treoracha maidir le cur i gcrích aga fhada de chineál sceidealta, go dtí go mbeidh an táirge nó an táirge modhnaithe curtha chun seirbhíse, ach cuirfidh sé na treoracha sin ar fáil sula mbeidh gá leis na sonraí sin a úsáid don táirge nó don táirge modhnaithe.

                                    (d)

                                    Déanfaidh sealbhóir an fhormheasa deartha, a gceanglaítear air treoracha maidir le haeracmhainneacht leanúnach a sholáthar i gcomhréir le pointe (b), athruithe ar na treoracha sin a chur ar fáil freisin d’oibreoirí uile an táirge a ndéanann an t-athrú difear dóibh, arna iarraidh sin, d’aon duine eile a gceanglaítear air na hathruithe sin a chomhlíonadh. Léireoidh an sealbhóir formheasa dearatha don Ghníomhaireacht, arna iarraidh sin, leorgacht an phróisis chun athruithe a chur ar fáil ar na treoracha i leith aeracmhainneacht leanúnach i gcomhréir leis an bpointe seo.”;

                        (3)

                        cuirtear an méid seo a leanas in ionad phointe 21.A.41:

                           “21.A.41   Deimhniú cineáil

                        Áirítear ar an deimhniú cineáil agus ar an deimhniú srianta cineáil an dearadh cineáil, na teorainneacha oibriúcháin, treoracha maidir le haeracmhainneacht leanúnach, bileog sonraí an deimhnithe cineáil i leith aeracmhainneachta agus astaíochtaí, an bonn don deimhniú cineáil agus na ceanglais maidir le cosaint an chomhshaoil a ndéanann an Ghníomhaireacht taifead ar chomhlíonadh ina leith, agus aon choinníollacha nó teorainneacha eile a fhorordaítear don táirge sna sonraíochtaí deimhniúcháin is infheidhme agus sna ceanglais maidir le cosaint an chomhshaoil. Chomh maith leis sin, áireofar i ndeimhniú cineáil agus i ndeimhniú srianta cineáil an aerárthaigh an bonn is infheidhme do dheimhniú sonraí na hoiriúnachta oibríochtúla, sonraí na hoiriúnachta oibríochtúla agus bileog sonraí an deimhnithe cineáil le haghaidh torainn. Áireofar ar an deimhniú cineáil aerárthaigh agus ar bhileog sonraí an deimhnithe shrianta cineáil an taifead ar chomhlíonadh astaíochtaí CO2 agus beidh taifead ar chomhlíonadh astaíochtaí sceite san áireamh i mbileog sonraí deimnithe cineáil an innill.”;

                        (4)

                        cuirtear an méid seo a leanas in ionad phointe 21.A.44:

                           “21.A.44   Oibleagáidí an tsealbhóra

                        Déanfaidh gach sealbhóir deimhnithe cineáil nó deimhnithe shrianta cineáil an méid seo a leanas:

                                    (a)

                                    na hoibleagáidí a leagtar síos i bpointe 21.A.3A, 21.A.3B, 21.A.4, 21.A.55, 21.A.57, 21.A.61, 21.A.62 agus 21.A.65 a ghabháil de láimh; agus, chun na críche sin, leanfaidh siad de na ceanglais cháilíochta le haghaidh incháilitheachta faoi phointe 21.A.14 a chomhlíonadh; agus

                                    (b)

                                    an mharcáil a shonrú i gcomhréir le Fochuid Q.”;

                              Amhail ón 18 Bealtaine 2022, tuigfear gurb ionann an oibleagáid chun na hoibleagáidí a liostaítear faoi phointe a) a chomhlíonadh agus tagairt do phointe 21.A.3A, 21.A.3B, 21.A.4, 21.A.5, 21.A.6, 21.A.7, 21.A.62 agus 21.A.65; agus, chun na críche sin, leanfaidh gach sealbhóir deimnithe cineáil nó deimhnithe shrianta cineáil de na ceanglais cháilíochta le haghaidh incháilitheachta faoi phointe 21.A.14 a chomhlíonadh.

                        (5)

                        scriostar pointe 21.A.55, 21.A.57 agus 21.A.61;

                        (6)

                        cuirtear isteach pointe 21.A.65 seo a leanas:

                           “21.A.65   Sláine struchtúrach leanúnach le haghaidh struchtúir eitleán

                        Áiritheoidh sealbhóir deimhnithe cineáil nó an deimhnithe shrianta cineáil d’eitleán mór go leanfaidh an clár leanúnach sláine struchtúraí de bheith bailí i rith shaolré oibríochtúil an eitleáin, agus taithí seirbhíse agus oibríochtaí reatha á gcur san áireamh”;

                        (7)

                        i bpointe 21.A.90B(a), cuirtear an méid seo a leanas in ionad phointe 2:

                                    “2.

                                    go leanfaidh siad na sonraí maidir le dearadh a áirítear i sonraíochtaí deimhniúcháin arna n-eisiúint ag an nGníomhaireacht, ina mbeidh modhanna, teicnící agus cleachtais inghlactha chun deisiúcháin chaighdeánacha a chur i gcrích agus a shainaithint, lena n-áirítear na treoracha gaolmhara maidir le haeracmhainneacht leanúnach; agus”;

                        (8)

                        cuirtear isteach pointe 21.A.90C seo a leanas:

                           “21.A.90C   Athruithe neamhspleácha ar na Treoracha maidir le hAeracmhainneacht Leanúnach

                                    (a)

                                    Is éard atá in athruithe neamhspleácha ar na treoracha maidir le haeracmhainneacht leanúnach ná athruithe nach n-ullmhaítear go díreach mar thoradh ar athrú ar dhearadh cineáil nó ar dhearadh deisiúcháin.

                                    (b)

                                    Ní féidir ach le sealbhóir an fhormheasa deartha ar bunaíodh na treoracha sin ina leith athruithe neamhspleácha a dhéanamh ar na treoracha maidir le haeracmhainneacht leanúnach.

                                    (c)

                                    Ní bheidh feidhm ag pointe 21.A.91 go 21.A.109 maidir le hathruithe neamhspleácha ar na treoracha maidir le haeracmhainneacht leanúnach, ar athruithe iad:

                                                1.

                                                nach ndéanfaidh difear do roinn na dteorainneacha aeracmhainneachta de chuid na dtreoracha maidir le haeracmhainneacht leanúnach, agus

                                                2.

                                                nach gcuirfidh de cheangal ar an sealbhóir formheasa an deartha aon léiriú breise a dhéanamh go bhfuil an bonn deimhniúcháin á chomhlíonadh.

                                    (d)

                                    Is é sealbhóir formheasa an deartha a fhormheasfaidh athruithe neamhspleácha ar na treoracha maidir le haeracmhainneacht leanúnach dá dtagraítear i bpointe (c) faoi nósanna imeachta arna gcomhaontú leis an nGníomhaireacht.”

                        (9)

                        leasaítear pointe 21.A.101 mar a leanas:

                                    (a)

                                    cuirtear an méid seo a leanas in ionad na chéad mhíre de phointe (b):

                                                “(b)

                                                Ach amháin mar a fhoráiltear i bpointe (h), de mhaolú ar phointe (a), féadfar leasú a rinneadh roimhe sin ar shonraíocht deimhniúcháin dá dtagraítear i bpointe (a) agus ar aon sonraíocht deimhniúcháin eile atá gaolmhar go díreach a úsáid in aon cheann de na cásanna seo a leanas, mura rud é gur tháinig an leasú a bhí ann ní ba luaithe i bhfeidhm roimh an dáta a tháinig na sonraíochtaí deimhniúcháin comhfhreagracha arna n-ionchorprú de réir tagairtí i bhfeidhm sa deimhniú cineáil:”;

                                    (b)

                                    cuirtear pointe (h) seo a leanas isteach:

                                                “(h)

                                                I gcás eitleáin mhóra atá faoi réir phointe 26.300 d’Iarscríbhinn I a ghabhann le Rialachán (AE) 2015/640 (*1), comhlíonfaidh an t-iarratasóir sonraíochtaí deimhniúcháin a sholáthraíonn ar a laghad leibhéal sábháilteachta atá coibhéiseach, le pointe 26.300, 26.320 agus 26.330 d’Iarscríbhinn I a ghabhann le Rialachán (AE) 2015/640, cé is moite d’iarratasóirí ar dheimhnithe forlíontacha cineáil nach gceanglaítear orthu pointe 26.303 a chur san áireamh.

                                       (*1)  Rialachán (AE) 2015/640 ón gCoimisiún an 23 Aibreán 2015 maidir le sonraíochtaí aeracmhainneachta breise le haghaidh cineál áirithe oibríochtaí agus lena leasaítear Rialachán (AE) Uimh. 965/2012 (IO L 106, 24.4.2015, lch. 18)”."

                        (10)

                        scriostar pointe 21.A.105 agus pointe 21.A.107;

                        (11)

                        i bpointe 21.A.109, cuirtear an méid seo a leanas in ionad phointe (a):

                                    “(a)

                                    na hoibleagáidí a leagtar síos i bpointe 21.A.4, 21.A.5, 21.A.7 agus 21.A.108 a ghabháil de láimh; agus”;

                        (12)

                        i bpointe 21.A.118A, cuirtear an méid seo a leanas in ionad phointe (a)(1):

                                    “1.

                                    a leagtar síos i bpointe 21.A.3A, 21.A.3B, 21.A.4, 21.A.5, 21.A.6, 21.A.7, agus 21.A.120B;”;

                        (13)

                        scriostar pointe 21.A.119 agus pointe 21.A.120A;

                        (14)

                        cuirtear an méid seo a leanas in ionad phointe 21.A.307:

                           “21.A.307   Incháilitheacht páirteanna agus fearas le haghaidh suiteála

                                    (a)

                                    Tá páirt nó fearas incháilithe lena shuiteáil nó lena suiteáil i dtáirge cineál-dheimhnithe nuair atá a riocht sábháilte lena oibriú nó lena hoibriú go sábháilte, marcáilte i gcomhréir le Fochuid Q agus go bhfuil deimhniú scaoilte údaraithe (Foirm EASA 1) ag gabháil leis nó léi, á dheimhniú gur monaraíodh an t-earra i gcomhréir le sonraí deartha arna bhformheas.

                                    (b)

                                    De mhaolú ar phointe (a) agus ar choinníoll go gcomhlíontar na coinníollacha i bpointe (c), ní cheanglaítear Foirm 1 EASA leis na páirteanna ná leis na fearais seo a leanas chun bheith incháilithe le haghaidh suiteála i dtáirge cineál-dheimhnithe:

                                                (1)

                                                páirt chaighdeánach;

                                                (2)

                                                i gcás ELA1 nó ELA2, páirt nó fearas:

                                                            (i)

                                                            nach bhfuil a ré teoranta, ná mar chuid den phríomhstruchtúr, ná mar chuid de na rialuithe eitilte;

                                                            (ii)

                                                            go bhfuil sé nó sí sainaitheanta le haghaidh suiteála san aerárthach ar leith;

                                                            (iii)

                                                            le bheith suiteáilte in aerárthach a bhfuil a úinéir tar éis comhlíonadh na gcoinníollacha is infheidhme in (i) agus (ii) a fhíorú, agus freagracht as an gcomhlíonadh sin a ghlacadh;

                                                (3)

                                                páirt nó fearas ar beag an éifeacht sábháilteachta a bhíonn ag neamh-chomhréireacht a sonraí deartha arna bhformheas ar an táirge agus a shainaithníonn sealbhóir an fhormheasa deartha mar sin sna treoracha maidir le haeracmhainneacht leanúnach. Chun na héifeachtaí sábháilteachta a bhaineann le páirt nó fearas neamh-chomhréireach a chinneadh, féadfaidh sealbhóir an deartha na gníomhaíochtaí fíoraithe a bhaineann go sonrach le haeracmhainneacht leanúnach a bhunú sna treoracha a bheidh le déanamh ag suiteálaí na páirte nó an fhearais ar an táirge;

                                                (4)

                                                i gcás ina ndéantar athrú ar chaighdeán i gcomhréir le pointe 21.A.90B nó deisiú caighdeánach i gcomhréir le pointe 21.A.431B, páirt nó fearas a mbaineann éifeacht dhiomaibhseach sábháilteachta ar an táirge leis na hiarmhairtí a bhaineann le neamh-chomhréireacht a shonraí nó a sonraí deartha, agus a shainaithnítear mar sin sna sonraíochtaí deimhniúcháin le haghaidh athruithe caighdeánacha agus deisiúcháin chaighdeánacha arna n-eisiúint i gcomhréir le pointe (a)(2) de phointe 21.A.90B agus pointe (a)(2) de phointe 21.A.431B. Chun éifeachtaí sábháilteachta páirte neamhchomhréirí nó fearais neamhchomhréirigh a chinneadh, féadfar gníomhaíochtaí fíoraithe sonracha a bheidh le cur i gcrích ag an duine a shuiteálann an chuid nó an fearas ar an táirge a bhunú sna sonraíochtaí deimhniúcháin dá dtagraítear thuas;

                                                (5)

                                                cuid nó fearas atá díolmhaithe ó fhormheas aeracmhainneachta i gcomhréir le Rialachán (AE) Uimh. 965/2012 ón gCoimisiún (*2); agus

                                                (6)

                                                páirt nó fearas ar mír é nó í de chóimeáil níos airde a shainaithnítear i bpointe (b)(1) go (b)(5).

                                    (c)

                                    Tá páirteanna agus fearais a liostaítear i bpointe (b) incháilithe le haghaidh suiteála i dtáirge cineál-dheimhnithe gan Foirm EASA 1 a bheith ag gabháil leis, ar choinníoll go bhfuil ag an suiteálaí doiciméad arna eisiúint ag an duine nó ag an eagraíocht a mhonaraigh an pháirt nó an fearas, lena ndearbhaítear ainm na páirte nó an fhearais, uimhir na páirte nó an fhearais, agus comhréireacht na páirte nó an fhearais lena sonraí deartha, agus ina bhfuil an dáta eisiúna.

                           (*2)  Rialachán (AE) Uimh. 379/2014 ón gCoimisiún an 7 Aibreán 2014 lena leasaítear Rialachán (AE) Uimh. 965/2012 ón gCoimisiún lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 123, 24.4.2014, lch. 1).”."

                        (15)

                        i bpointe 21.A.433, leasaítear pointe (a) mar a leanas:

                                    (a)

                                    cuirtear an méid seo a leanas in ionad phointe (3):

                                                “3.

                                                i gcás nach n-aithneofar aon ghné nó saintréith a d’fhéadfadh an táirge a dhéanamh neamhshábháilte do na húsáidí a n-iarrtar deimhniú ina leith;”;

                                    (b)

                                    cuirtear pointe (5) seo a leanas isteach:

                                                “5.

                                                más rud é, maidir le deisiú eitleáin atá faoi réir phointe 26.302 d’Iarscríbhinn I a ghabhann le Rialachán (AE) 2015/640, gur léiríodh go bhfuil sláine struchtúrach an deisiúcháin agus an struchtúir a ndéantar difear dó coibhéiseach, ar a laghad, le leibhéal na sláine struchtúraí arna bhunú don struchtúr bonnlíne le pointe 26.302 d’Iarscríbhinn I a ghabhann le Rialachán (AE) 2015/640.”;

                        (16)

                        scriostar pointe 21.A.447 agus 21.A.449;

                        (17)

                        leasaítear pointe 21.A.451 mar a leanas:

                                    (a)

                                    cuirtear an méid seo a leanas in ionad phointe (a)(1)(i):

                                                “(i)

                                                a leagtar síos i bpointe 21.A.3A, 21.A.3B, 21.A.4, 21.A.5, 21.A.7, 21.A.439, 21.A.441, agus 21.A.443;”;

                                                (b)

                                                cuirtear an méid seo a leanas in ionad phointe (b)(1):

                                                            “1.

                                                            na hoibleagáidí a leagtar síos i bpointe 21.A.4, 21.A.5 agus 21.A.7 a ghabháil de láimh; agus”;

                        (18)

                        i bpointe 21.A.609, cuirtear an méid seo a leanas in ionad phointe (b):

                                    “(b)

                                    maidir le gach múnla de gach earra ar eisíodh údarú ETSO ina leith, comhad reatha de shonraí teicniúla iomlána agus de thaifid theicniúla iomlána a ullmhú agus a chothabháil i gcomhréir le pointe 21.A.5;”;

                        (19)

                        scriostar pointe 21.A.613;

                        (20)

                        cuirtear an méid seo a leanas in ionad phointe 21.A.804:
                        “21.A.804 Sainaithint páirteanna agus fearas

                                    (a)

                                    Déanfar gach páirt nó fearas atá incháilithe le haghaidh suiteála i dtáirge cineál-dheimhnithe a mharcáil go buan agus go soléite leis na nithe seo a leanas:

                                                1.

                                                ainm, trádmharc nó siombail a shainaithníonn an monaróir ar bhealach a aithnítear le sonraí an deartha is infheidhme;

                                                2.

                                                uimhir na páirte, mar atá sainithe i sonraí an deartha is infheidhme; agus

                                                3.

                                                litreacha EPA maidir le páirteanna nó fearais arna dtáirgeadh i gcomhréir le sonraí deartha arna bhformheas nach mbaineann le sealbhóir an deimhnithe cineáil ar an táirge gaolmhar, cé is moite d’earraí ETSO agus do pháirteanna agus d’fhearais a chumhdaítear faoi phointe (b) de phointe 21.A.307.

                                    (b)

                                    De mhaolú ar phointe (a), má aontaíonn an Ghníomhaireacht go bhfuil cuid nó fearas róbheag nó nach bhfuil sé praiticiúil ar shlí eile páirt nó fearas a mharcáil le haon chuid den fhaisnéis a cheanglaítear le pointe (a), áireofar sa doiciméad scaoilte údaraithe a ghabhann leis an bpáirt nó leis an bhfearas nó lena choimeádán an fhaisnéis nach bhféadfaí a mharcáil ar an taobh nó ar an bhfearas.”;

               (*1)  Rialachán (AE) 2015/640 ón gCoimisiún an 23 Aibreán 2015 maidir le sonraíochtaí aeracmhainneachta breise le haghaidh cineál áirithe oibríochtaí agus lena leasaítear Rialachán (AE) Uimh. 965/2012 (IO L 106, 24.4.2015, lch. 18)”.

               (*2)  Rialachán (AE) Uimh. 379/2014 ón gCoimisiún an 7 Aibreán 2014 lena leasaítear Rialachán (AE) Uimh. 965/2012 ón gCoimisiún lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 123, 24.4.2014, lch. 1).”.”

            IARSCRÍBHINN II
            Ceartaítear Iarscríbhinn I (Cuid 21) a ghabhann le Rialachán (AE) Uimh. 748/2012 mar a leanas:

                        (1)

                        ceartaítear pointe 21.A.15 mar seo a leanas:

                                    (a)

                                    cuirtear an méid seo a leanas in ionad na chéad mhíre de phointe (b):

                                                “(b)

                                                Áireofar in iarratas ar dheimhniú cineáil nó ar dheimhniú srianta ar chineál, ar a laghad, réamhshonraí tuairisciúla an táirge, úsáid bheartaithe an táirge agus cineál na n-oibríochtaí a n-iarrtar deimhniú ina leith. Ina theannta sin, áireofar leis clár deimhniúcháin lena léireofar comhlíonadh i gcomhréir le pointe 21.A.20, , nó déanfar é a fhorlíonadh leis sin tar éis an chéad iarratais a dhéanamh, agus beidh an méid seo a leanas ann:”;***

                                    (b)

                                    cuirtear an méid seo a leanas in ionad phointe (d):

                                                “(d)

                                                Beidh forlíonadh iarratais ar fhormheas ar shonraí na hoiriúnachta oibríochtúla san iarratas ar dheimhniú cineáil nó ar dheimhniú cineáil srianta le haghaidh aerárthaigh, nó déanfar é a fhorlíonadh leis an bhforlíonadh iarratas sin tar éis an chéad iarratais a dhéanamh.”;

                        (2)

                        ceartaítear pointe 21.A.93 mar seo a leanas:

                                    (a)

                                    cuirtear an méid seo a leanas in ionad na chéad mhíre de phointe (b):

                                                “(b)

                                                Beidh clár deimhniúcháin san iarratas lena léireofar comhlíonadh i gcomhréir le pointe 21.A.20, nó déanfar é a fhorlíonadh leis an gclár deimhniúcháin sin tar éis an chéad iarratais a dhéanamh, agus beidh an méid seo a leanas ann:”;

                                    (b)

                                    cuirtear an méid seo a leanas in ionad phointe (2) de phointe (c):

                                                “2.

                                                iarratas a dhéanamh ar shíneadh a chur leis an tréimhse ama dá bhforáiltear sa chéad abairt de phointe (c) don bhuniarratas agus dáta nua a mholadh chun an formheas a eisiúint. Sa chás sin, comhlíonfaidh an t-iarratasóir an bonn leis an deimhniú cineáil, an bonn le deimhniú sonraí na hoiriúnachta oibríochtúla agus na ceanglais maidir le cosaint an chomhshaoil, arna mbunú ag an nGníomhaireacht i gcomhréir le pointe 21.A.101 agus arna fhógairt i gcomhréir le pointe 21.B.105, ar dháta a roghnóidh an t-iarratasóir. Ní thiocfaidh an dáta sin, áfach, roimh an dáta nua arna mholadh ag an iarratasóir chun an formheas a eisiúint le níos mó ná cúig bliana d’iarratas ar athrú ar dheimhniú cineáil nó ar dheimhniú cineáil srianta d’eitleán mór nó do rótarárthach, agus níos mó ná trí bliana d’iarratas ar athrú ar aon deimhniú cineáil eile nó ar dheimhniú cineáil srianta.”;

                        (3)

                        i bpointe 21.A.174, cuirtear an méid seo a leanas in ionad phointe (ii) de phointe (b)(3):

                                    “(ii)

                                    neamh-Bhallstát:

                                                —

                                                ráiteas ó údarás inniúil an Stáit ina bhfuil nó ina raibh an t-aerárthach cláraithe, ráiteas a léireoidh stádas aeracmhainneachta an aerárthaigh ar a chlár tráth an aistrithe;

                                                —

                                                tuarascáil meáchain agus cothromaíochta le sceideal lódála;

                                                —

                                                an lámhleabhar eitilte nuair a cheanglaítear an lámhleabhar sin de réir chód aeracmhainneachta an aerárthaigh;

                                                —

                                                taifid stairiúla chun caighdeán táirgthe, modhnaithe agus cothabhála an aerárthaigh a bhunú, lena n-áirítear na teorainneacha go léir a bhaineann le deimhniú srianta aeracmhainneachta arna eisiúint i gcomhréir le pointe 21.B.327;

                                                —

                                                moladh maidir le deimhniú aeracmhainneachta nó deimhniú srianta aeracmhainneachta agus deimhniú ar athbhreithniú aeracmhainneachta a eisiúint de bhun athbhreithniú aeracmhainneachta i gcomhréir le hIarscríbhinn I (Cuid-M) a ghabhann le Rialachán (AE) Uimh. 1321/2014 (*1) nó deimhniú ar athbhreithniú aeracmhainneachta i gcomhréir le hIarscríbhinn Vb (Cuid-ML) a ghabhann le Rialachán (AE) Uimh. 1321/2014 ón gCoimisiún.

                                                —

                                                an dáta ar eisíodh an chéad deimhniú aeracmhainneachta agus, más rud é go mbeidh feidhm ag caighdeáin Imleabhar III d’Iarscríbhinn 16 a ghabhann le Coinbhinsiún Chicago, na sonraí maidir le luach méadrach CO2.;

                           (*1)  Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n-aerárthach agus táirgí, páirteanna agus fearais aerloingseoireachta, agus maidir le formheas na heagraíochtaí agus an pearsanra a bhfuil baint acu leis na cúraimí sin (IO L 362, 17.12.2014, lch. 1).”;"

                        (4)

                        i bpointe 21.A.181, cuirtear an méid seo a leanas in ionad phointe (1) de phointe (a):

                                    “1.

                                    comhlíonadh na gceanglas is infheidhme maidir le cineál-dearadh agus le haeracmhainneachta leanúnach; agus”;

                        (5)

                        i bpointe 21.A.211, cuirtear an méid seo a leanas in ionad phointe (1) de phointe (a):

                                    “1.

                                    comhlíonadh na gceanglas is infheidhme maidir le cineál-dearadh, cosaint an chomhshaoil agus aeracmhainneacht leanúnach; agus”;

                        (6)

                        i bpointe 21.A.431B, cuirtear an méid seo a leanas in ionad phointe (2) de phointe (a):

                                    “(2)

                                    go leanfaidh siad na sonraí maidir le dearadh a áirítear i sonraíochtaí deimhniúcháin arna n-eisiúint ag an nGníomhaireacht, ina mbeidh modhanna, teicnící agus cleachtais inghlactha chun deisiúcháin chaighdeánacha a chur i gcrích agus a shainaithint, lena n-áirítear na treoracha gaolmhara maidir le haeracmhainneacht leanúnach; agus”;

                        (7)

                        i bpointe 21.A.432C, cuirtear an méid seo a leanas in ionad na chéad mhíre de phointe (b):

                                    “(b)

                                    Beidh clár deimhniúcháin in iarratas ar fhormheas deartha ar mhórdheisiúcháin, nó déanfar é a fhorlíonadh leis an gclár deimhniúcháin sin tar éis an chéad iarratais a dhéanamh, agus beidh an méid seo a leanas ann.”;

                        (8)

                        i bpointe 21.A.711, cuirtear an méid seo a leanas in ionad phointe (d):

                                    “(d)

                                    Féadfaidh eagraíocht fhormheasta ceadúnas eitilte (Foirm 20b EASA, féach Foscríbhinn IV) a eisiúint faoin bpribhléid a dheonaítear i gcomhréir le pointe M.A.711 d’Iarscríbhinn I (Cuid-M) de Rialachán (AE) Uimh. 1321/2014 ón gCoimisiún nó pointe CAMO.A.125 d’Iarscríbhinn Vc (Cuid-CAMO) de Rialachán (AE) Uimh. 1321/2014 ón gCoimisiún nó pointe CAO.A.095 d’Iarscríbhinn Vd (Cuid-CAO) de Rialachán (AE) Uimh. 1321/2014 ón gCoimisiún, nuair a dhéanfar na dálaí eitilte dá dtagraítear i bpointe 21.A.708 den Iarscríbhinn sin a fhormheas i gcomhréir le pointe 21.A.710 den Iarscríbhinn sin;”;

                        (9)

                        i bpointe 21.B.325, cuirtear an méid seo a leanas in ionad phointe (c):

                                    “(c)

                                    I gcás aerárthaí a thagann ó neamh-Bhallstát, sa bhreis ar an deimhniú aeracmhainneachta iomchuí dá dtagraítear i bpointe (a) nó i bpointe (b), eiseoidh údarás inniúil an Bhallstáit chláraithe an méid seo a leanas:

                                                1.

                                                i gcás aerárthaí nua nó aerárthaí athláimhe atá faoi réir Iarscríbhinn I (Cuid-M) a ghabhann le Rialachán (AE) Uimh. 1321/2014 ón gCoimisiún, deimhniú tosaigh ar athbhreithniú aeracmhainneachta (Foirm 15a EASA, Iarscríbhinn II);

                                                2.

                                                i gcás aerárthaí nua atá faoi réir Iarscríbhinn Vb (Cuid-ML) a ghabhann le Rialachán (AE) Uimh. 1321/2014 ón gCoimisiún, deimhniú tosaigh ar athbhreithniú aeracmhainneachta (Foirm 15c EASA, Iarscríbhinn II);

                                                3.

                                                i gcás aerárthaí athláimhe atá faoi réir Iarscríbhinn Vb (Cuid-ML) a ghabhann le Rialachán (AE) Uimh. 1321/2014 ón gCoimisiún, deimhniú tosaigh ar athbhreithniú aeracmhainneachta (Foirm 15c EASA, Foscríbhinn II), nuair a bheidh an deimhniú ar athbhreithniú aeracmhainneachta déanta ag an údarás inniúil.”;

                        (10)

                        i bhFoscríbhinn II, EASA 15c – cuirtear an méid seo a leanas in ionad an deimhnithe ar athbhreithniú aeracmhainneachta:
                        “Deimhniú ar athbhreithniú aeracmhainneachta - Foirm 15c EASA

                        NÓTA: féadfaidh na daoine agus na heagraíochtaí a dhéanann an t-athbhreithniú aeracmhainneachta i gcomhar leis an gcigireacht bhliantúil 100-h an taobh cúil den fhoirm seo a úsáid chun CRS dá dtagraítear i bpointe ML.A.801 a eisiúint a chomhfhreagraíonn do chigireacht bhliantúil100-h.

                                       DEIMHNIÚ AR ATHBHREITHNIÚ AERACMHAINNEACHTA (ARC) (i gcás aerárthaí a chomhlíonann Cuid-ML)

                                    Tagairt ARC ………..
                                    De bhun Rialachán (AE) 2018/1139 ó Pharlaimint na hEorpa agus ón gComhairle
                                    Deimhníonn (AINM AN ÚDARÁIS INNIÚIL) (**)
                                    leis seo:
                                    ☐…...go bhfuil athbhreithniú aeracmhainneachta déanta aige i gcomhréir le Rialachán (AE) Uimh. 1321/2014 ón gCoimisiún maidir leis na haerárthaí seo a leanas:
                                    (nó)
                                    ☐.….maidir leis na haerárthaí nua seo a leanas:
                                    Monaróir aerárthaigh:................................................................Ainmniú an mhonaróra:................................
                                    Clárú aerárthaí:..........................Sraithuimhir aerárthaigh:................................................................
                                    agus meastar (go bhfuil an t-aerárthach seo) aeracmhainneach tráth an athbhreithnithe.
                                    Dáta eisiúna: ..................................................................Dáta éaga: …………………………………………..
                                    Uaireanta eitilte aerfhráma (FH) ar dháta an athbhreithnithe (*): ………………………………………………………………..
                                    Sínithe: ............................................................................Uimhir Údaraithe (más infheidhme): ……………………….
                                    (NÓ)
                                    (AINM NA hEAGRAÍOCHTA FORMHEASTA, SEOLADH AGUS TAGAIRT FORMHEASTA) (**)
                                    (nó)
                                    (AINM IOMLÁN PHEARSANRA AN DEIMHNITHE AGUS UIMHIR CHEADÚNAIS CUID-66 (NÓ UIMHIR NÁISIÚNTA CHOIBHÉISEACH)) (**)
                                    a dheimhniú leis seo go bhfuil athbhreithniú aeracmhainneachta déanta aige i gcomhréir le Rialachán (AE) Uimh. 1321/2014 ón gCoimisiún maidir leis na haerárthaí seo a leanas:
                                    Monaróir aerárthaigh:................................................................Ainmniú an mhonaróra:................................
                                    Clárú aerárthaí:..........................Sraithuimhir aerárthaigh:................................................................
                                    agus meastar go bhfuil an t-aerárthach seo aeracmhainneach tráth an athbhreithnithe.
                                    Dáta eisiúna: ..................................................................Dáta éaga: …………………………………………..
                                    Uaireanta eitilte aerfhráma (FH) ar dháta an athbhreithnithe (*): ………………………………………………………………..
                                    Sínithe: ............................................................................Uimhir Údaraithe (más infheidhme): ……………………….
                                    ================================================================================
                                    1ú síneadh: Comhlíonann an t-aerárthach seo coinníollacha ML.A.901(c) d’Iarscríbhinn Vb (Cuid-ML)
                                    Dáta eisiúna: ..................................................................Dáta éaga: …………………………………………..
                                    Uaireanta eitilte aerfhráma (FH) ar dháta an eisiúna (*): …………………………………………………… ………………
                                    Sínithe: ............................................................................Uimhir Údaraithe: ………………………
                                    Ainm na Cuideachta: .............................................................Tagairt formheasa: ……………………………………...
                                    ================================================================================
                                    2ú síneadh: Comhlíonann an t-aerárthach seo coinníollacha ML.A.901(c) d’Iarscríbhinn Vb (Cuid-ML)
                                    Dáta eisiúna: ..................................................................Dáta éaga: …………………………………………..
                                    Uaireanta eitilte aerfhráma (FH) ar dháta an eisiúna (*): …………………………………………………… ………………
                                    Sínithe: ............................................................................Uimhir Údaraithe: ………………………
                                    Ainm na Cuideachta: .............................................................Tagairt formheasa: ……………………………………...

                                    (*)

                                    Seachas balúin agus aerlonga

                                    (**)

                                    Is féidir le heisitheoir na Foirme í a chur in oiriúint dá riachtanas tríd an ainm, an ráiteas deimhniúcháin, an tagairt don aerárthach is ábhar don tástáil agus na mionsonraí eisiúna nach bhfuil ábhartha dá úsáid nó dá húsáid a scriosadh.

                              EASA Foirm 15c, Eagrán 4”.

               (*1)  Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n-aerárthach agus táirgí, páirteanna agus fearais aerloingseoireachta, agus maidir le formheas na heagraíochtaí agus an pearsanra a bhfuil baint acu leis na cúraimí sin (IO L 362, 17.12.2014, lch. 1).”;”


title: Rialachán Tarmligthe (AE) 2021/704 ón gCoimisiún an 26 Feabhra 2021 lena leasaítear Rialachán (AE) 2018/196 ó Pharlaimint na hEorpa agus ón gComhairle maidir le dleachtanna custaim breise ar allmhairí táirgí áirithe de thionscnamh Stáit Aontaithe Mheiriceá

text:
                  29.4.2021

                  GA

                  Iris Oifigiúil an Aontais Eorpaigh

                  L 146/70

         RIALACHÁN TARMLIGTHE (AE) 2021/704 ÓN gCOIMISIÚN
         an 26 Feabhra 2021
         lena leasaítear Rialachán (AE) 2018/196 ó Pharlaimint na hEorpa agus ón gComhairle maidir le dleachtanna custaim breise ar allmhairí táirgí áirithe de thionscnamh Stáit Aontaithe Mheiriceá
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/196 ó Pharlaimint na hEorpa agus ón gComhairle an 7 Feabhra 2018 maidir le dleachtanna custaim breise ar allmhairí táirgí áirithe de thionscnamh Stáit Aontaithe Mheiriceá (1), agus go háirithe Airteagal 3(3) de,
         De bharr an mhéid seo a leanas:

                     (1)

                     Toisc nár éirigh leis na Stáit Aontaithe an tAcht maidir le Dumpáil Leanúnach agus Fóirdheontas a Fhritháireamh (the Continued Dumping and Subsidy Offset Act) (“CDSOA”) a thabhairt i gcomhréir lena n-oibleagáidí faoi chomhaontuithe na hEagraíochta Domhanda Trádála (“EDT”), de bhun Rialachán (AE) 2018/196, forchuireadh dleacht chustaim bhreise 4,3 % ad valorem ar allmhairí táirgí áirithe de thionscnamh na Stát Aontaithe. I gcomhréir leis an údarú ó EDT le cur i bhfeidhm na lamháltas maidir leis na Stáit Aontaithe a chur ar fionraí, tá an Coimisiún le leibhéal na fionraíochta a choigeartú gach bliain de réir leibhéil an neamhnithe nó an lagaithe ar an Aontas a tháinig as le CDSOA an tráth sin. Coigeartaíodh leibhéal na fionraíochta in 2020 go dleacht chustaim bhreise ad valorem 0,012 % agus leasaíodh Rialachán (AE) 2018/196 dá réir (2).

                     (2)

                     Baineann na heisíocaíochtaí ó CDSOA le haghaidh na bliana is déanaí a bhfuil sonraí ina leith ar fáil le dáileadh na ndleachtanna frithdhumpála agus frithchúitimh a bailíodh le linn na Bliana Fioscaí 2020 (1 Deireadh Fómhair 2019 go 30 Meán Fómhair 2020). Ar bhonn na sonraí a d’fhoilsigh Roinn Cosanta Teorann agus Custaim na Stát Aontaithe, ríomhtar gurbh é 236 314,72 milliún dollar na Stát Aontaithe leibhéal an neamhnithe nó an lagaithe ar an Aontas.

                     (3)

                     Tá méadú tagtha ar leibhéal an neamhnithe nó an lagaithe agus, mar iarmhairt air sin, ar leibhéal na fionraí freisin. Mar sin féin, ní fhéadfar leibhéal na fionraíochta a choigeartú de réir leibhéal an neamhnithe nó an lagaithe i gcomhréir le hAirteagal 3(1)(c) trí tháirgí ón liosta in Iarscríbhinn I a ghabhann le Rialachán (AE) 2018/196 a chur leis nó a bhaint de ós rud é gur cuireadh na táirgí uile ón liosta in Iarscríbhinn II a ghabhann le Rialachán (AE) 2018/196 le hIarscríbhinn I cheana. Mar iarmhairt air sin agus i gcomhréir le hAirteagal 3(1)(e) den Rialachán sin, níor cheart don Choimisiún aon athrú a dhéanamh ar an liosta táirgí in Iarscríbhinn I agus ba cheart dó ráta na dleachta breise a leasú chun leibhéal na fionraíochta a choigeartú de réir leibhéal an neamhnithe nó an lagaithe. Ba cheart, dá bhrí sin, na ceithre tháirge a liostaítear in Iarscríbhinn I a choinneáil ar an liosta agus an dleacht bhreise ar allmhairí a leasú agus a leagan síos ag 0,1 %.

                     (4)

                     I gcás dleacht allmhairiúcháin ad valorem bhreise 0,1 % ar allmhairí ó na Stáit Aontaithe de na táirgí in Iarscríbhinn I, is é an éifeacht a bheadh aici sin, in imeacht aon bhliana amháin, luach trádála nach mó ná USD 236 314,72.

                     (5)

                     Chun a áirithiú nach mbeidh aon mhoill ar chur i bhfeidhm ráta leasaithe na dleachta allmhairiúcháin breise, ba cheart an Rialachán seo a theacht i bhfeidhm lá a fhoilsithe.

                     (6)

                     Ba cheart, dá bhrí sin, Rialachán (AE) 2018/196 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Cuirtear an méid seo a leanas in ionad Airteagal 2 de Rialachán (AE) 2018/196:

                  “Airteagal 2
                  Forchuirfear dleacht ad valorem 0,1 % de bhreis ar an dleacht chustaim is infheidhme faoi Rialachán (AE) Uimh. 952/2013 ó Pharlaimint na hEorpa agus ón gComhairle (*1)ar na táirgí de thionscnamh na Stát Aontaithe a liostaítear in Iarscríbhinn I a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Bealtaine 2021.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 26 Feabhra 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 44, 16.2.2018, lch. 1.

            (2)  Rialachán Tarmligthe (AE) 2020/578 ón gCoimisiún an 21 Feabhra 2020 lena leasaítear Rialachán (AE) 2018/196 ó Pharlaimint na hEorpa agus ón gComhairle maidir le dleachtanna custaim breise ar allmhairí táirgí áirithe de thionscnamh Stáit Aontaithe Mheiriceá (IO L 133, 28.4.2020, lch. 1).

            IARSCRÍBHINN

                     “IARSCRÍBHINN I
                     Sainaithnítear na táirgí a bhfuil feidhm le bheith ag dleachtanna allmhairiúcháin breise orthu trína gcód AC ocht n-uimhir. Is féidir tuairisc ar na táirgí a aicmítear faoi na cóid sin a fháil in Iarscríbhinn I a ghabhann le Rialachán (CEE) Uimh. 2658/87 ón gComhairle.

                                 0710 40 00

                                 Ex90031900‘frámaí agus gléasadh táirmhiotail’

                                 8705 10 00

                                 6204 62 31

               ”